สวัสดีค่ะ เมื่อวันที่30ธันวาที่ผ่านมา มีอะไรกับแฟนแล้วถุงยางขาด บางส่วนหลุดมาในช่องคลอดแต่เอาออกแล้ว พึ่งมารู้หลังเสร็จค่ะว่าถุงยางขาด แฟนหลั่งใน แต่กินยาคุมฉุกเฉินทันที 2เม็ด อยากทราบว่าจะท้องมั้ยคะ กละวมากเลยค่ะ จิตตกมาก
สวัสดีค่ะ หากถุงยางขาดนั้น เป็นข้อบ่งชี้ในการใช้ยาคุมกำเนิดฉุกเฉินยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีประมาณ 85-95% เมื่อรับประทานภายใน 72 ชั่วโมงหลังมีเพศสัมพันธ์แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก